Diari Oficial de la Generalitat Valenciana


Sumari del DOGV 3802, del 27-07-2000 (2000/5914)

Informació pública de l'aprovació del projecte d'urbanització corresponent al programa d'actuació integrada per al desenvolupament de la unitat d'execució número 5 del Pla Especial de Protecció del C.H.P. del Barri de Patraix de València.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3802

Data del DOGV
:   27-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5914


Organisme emissor
:   Ajuntament de València

Tipus de document
:   Anunci

Informació pública de l'aprovació del projecte d'urbanització corresponent al programa d'actuació integrada per al desenvolupament de la unitat d'execució número 5 del Pla Especial de Protecció del C.H.P. del Barri de Patraix de València. [2000/M5914]
  
L'ajuntament en ple, en sessió ordinària celebrada el 28 de gener de 2000, va adoptar el següent acord:
  
«(...) III. Aprovar el projecte d'urbanització de la unitat d'execució número 5 del Pla Especial de Protecció del C.H.P. de Patraix, documentació corregida presentada el 13 de desembre de 1999, amb la condició que l'urbanitzador assumisca les correccions que s'assenyalen en l'informe del Servei de Projectes Urbans de 20 de gener de 2000 i que, abans de l'inici de les obres, presente la documentació sol·licitada, cosa que es farà constar en l'acta de comprovació de replanteig. Tot això sense perjudici de la seua adequació a les directrius bàsiques i criteris que per a la urbanització del dit àmbit de planejament es definisquen en el projecte d'urbanització que està redactant l'ajuntament per a la zona.
  
Estimar l'al·legació formulada per Iberdrola, SA al dit projecte, havent de presentar, en conseqüència i com s'assenyala en l'esmentat informe, la documentació interessada.
  
El seguiment d'aquestes obres correspondrà al Servei d'Obres d'Infraestructura.
  
IV. En compliment de l'Acord plenari de 21 de maig de 1999, d'aprovació i adjudicació del P.A.I. per al desenvolupament de la unitat d'execució número 4 del Pla Especial de Protecció del C.H.P. de Patraix, i per tal de garantir la coherència en l'execució de l'espai lliure públic previst en el planejament en la confluència dels carrers de la Beata Inés, del Venerable Agnesio i de Juan Bautista Corachán, inclòs en part en les unitats d'execució números 4, 5 i 7 del dit C.X.B.U.V.E., així com en terrenys de titularitat pública que no forma part de cap unitat d'execució, el Servei de Projectes Urbans està redactant un projecte unitari d'urbanització del dit espai públic.
  
De conformitat amb el dit acord, la seua execució material es realitzarà per l'urbanitzador de la unitat d'execució número 7, sense perjudici de la potestat municipal, establida en l'article 33.7 de la Llei Reguladora de l'Activitat Urbanística (LRAU), d'executar les obres públiques en qualsevol moment i classe de sòl. Les unitats d'execució números 4, 5 i 7 hauran d'assumir el cost de la urbanització de l'esmentat espai lliure en la porció inclosa en cadascuna d'aquestes, així com en la quantia proporcional als seus respectius aprofitaments objectius, respecte a la part de l'àmbit d'aquest de titularitat municipal que no forma part de cap unitat d'execució.
  
Repercutirà, en base a l'article 72.E) 3 de la LRAU, qui finalment execute la urbanització de l'espai lliure, el cost d'aquesta en els urbanitzadors de les unitats d'execució implicades. Aquests estaran obligats, conseqüentment, a prestar aval suficient que garantisca la dita obligació, que determinaran en la quantia que corresponga els serveis tècnics municipals una vegada conegut el projecte i atenent a criteris de proporcionalitat en base a l'aprofitament objectiu de cadascuna de les unitats en els termes que definitivament resulten dels acords plenaris d'aprovació i adjudicació dels programes (...)».
  
Contra l'acte administratiu transcrit, que és definitiu en la via administrativa, i de conformitat amb el que estableix la Llei Reguladora del Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, vosté podrà interposar un dels següents recursos:
  
a) Amb caràcter potestatiu, recurs de reposició davant el mateix òrgan que va dictar l'acte recorregut, en el termini d'un mes, a comptar des del dia següent al de la recepció d'aquesta notificació.
  
Si transcorre un mes des del dia següent al de la interposició del recurs de reposició sense que aquest haja sigut resolt, es podrà entendre que ha sigut desestimat i interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des del dia següent al de la recepció d'aquesta notificació.
  
Tot això sense perjudici que puga exercir qualsevol altre recurs o acció que estime procedent.